钦定古今图书集成/明伦汇编/氏族典/第067卷 > 朱元旭
## 钦定古今图书集成/明伦汇编/氏族典/第067卷 > 朱元旭

按《魏书朱元旭传》：“元旭字君昇，本乐陵人。祖霸，真君
末，南叛投刘义隆，遂居青州之乐陵。元旭颇涉子史，
开解几案，起家清河王国常侍、太学博士、员外散骑
侍郎。频使高丽，除尚书度支郎中。神龟末，以郎选不
精，大加沙汰，元旭以才用见留。寻加镇远将军，兼尚
书右丞，仍郎中、本州中正，除通直散骑常侍。永安初”，
加平东将军、尚书左丞、光禄大夫。后转司农少卿，迁
卫将军、左光禄大夫。天平中，复拜尚书左丞。朝廷分
汲郡、河内二界以立“义州”，除元旭使持节、骠骑将军、
义州刺史。武定三年，卒于州。赠本将军、幽州刺史。